Aida Velert Hernández Pregonera de les Festes Majors 2017
Sin fecha

Les Festes Majors en Honor al Santíssim Crist de la Fe 2017, ja té pregonera oficial, la reconeguda pianista Aida Velert Hernández.

Un presentem la seua Trajectòria Professional.

Aida Velert (Barcelona, 1989) inicia els seus estudis musicals a l'edat de cinc anys. Als vuit ingressa en el Conservatori de Música del Liceu de Barcelona, on cursa el Grau Elemental. Posteriorment passa a estudiar en l'Acadèmia Marshall de Barcelona amb Carlota Garriga.

Ha participat en importants cursos internacionals de piano, celebrats en Braine-l’Alleud (Brussel·les) i en la École Normale de Musique de París, amb els professors Antonio Galera i Nelson Delle Vigne.

Ha rebut classes magistrals de Marta Zabaleta i Luis Fernando Pérez en l'Acadèmia Marshall de Barcelona. També rep consells de Phillipe Entremont, Ramon Coll i Alicia de Larrocha.

Des de l'any 2012 és pianista titular de la “Jove Orquestra de la Generalitat Valenciana”. Recentment ha publicat en la Revista Digital del Conservatori Superior de Música de València un article de recerca sota el títol L'Acadèmia Granados-Marshall i la seua contribució a la consolidació de la tècnic-pedagogia espanyola: activitat i rendiment entre 1945 i 1955.

Llicenciada en piano pel Conservatori Superior de Música “Joaquín Rodrigo” de València, sota la tutela d'Adolfo Bueso. Diplomada en Magisteri per la Universitat de València en el 2010.

Gracies Aida.